OpenLLM-France/wikimedia huggingface dataset:
# Passengers (2016ko filma)

Passengers (euskaraz Pasaiariak), 2016ko Morten Tyldum novergiar zinema zuzendariak zuzendu eta Jon Spaihts estatubatuar zinema zuzendariak idatzitako zientzia fikziozko film bat da. Jennifer Lawrence, Chris Pratt, Michael Sheen, Laurence Fishburne eta Andy García aktoreek antzeztu zuten.
Soinu banda onenaren Oscar Sariaren (Thomas Newman) eta Zuzendaritza artistiko onenaren Oscar Sariaren (Guy Hendrix Dyas eta Gene Serdena) izendapena jaso zituen.

## Argumentua

Oharra: Atal honek istorio osoa edo amaiera argitzen du.
Avalon espazioan barna Homestead II planetara 120 urteko bidai batean 5.000 kolono eta 258 eskifaikide hibernazioan daramatzan ontzia da. Meteorito batek ontziarekin talka egin eta hibernazio-kapsuletako batek matxura izango du. Ondorioz, pasaiarietako bat den Jim Preston (Chris Pratt) bidaia amaitu baina 90 urte lehenago esnatuko da. Ontzian bakar-bakarrik dagoenez, Jimek bere burua nola edo hala berriz ere hibernatzen saiatuko da, baina urte baten buruan amore emango du. Mentalki ahultzen hastearekin batera bere hibernazio-kapsulako pasaiarietako bat den Aurora Lane (Jennifer Lawrence) esnatzearekin obsesionatuko da.

## Aktoreak

* Jennifer Lawrence: Aurora Lane, kazetaria eta idazlea
* Chris Pratt: Jim Preston, ingeniari mekanikoa
* Michael Sheen: Arthur, Avalon espaziontziko robot tabernatia
* Laurence Fishburne: Gus Mancuso, ofizial burua
* Julee Cerda eta Nazanin Boniadi: irakasleen hologramak
* Andy García: Norris kapitaina, Avalon espaziontziko ofizial burua
* Aurora Perrineau: Celeste, Auroraren adiskidemina
Emma Clarke, Chris Edgerly, Matt Corboy, Fred Melamed eta Jon Spaihts gidoilariak hurrenez-hurren Avalon, InfoMat, bideo-jokoa, behatokia eta Autodoc-i ahotsak ipini zizkioten.

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q20962283
# Organoaluminio konposatu

Kimika organikoan organoaluminio konposatuak aluminio- eta karbono-atomoen artean lotura kobalentea duten konposatuak dira. Trimeltilaluminioa [Al₂(CH₃)₆] eta triisobutilaluminoa {Al[CH₂CH(CH₃)₂]$_3$} dira adibide tipikoak. Katalizatzaile gisa baliatzen dira olefinen polimerizazioan.

## Historia

Lehen organoaluminio konposatua, (C$_2$H$_5$)$_3$Al$_2$I$_3$, 1859an sintetizatu zen. Dena dela, 1950eko hamarkada arte ez zuten interes handirik piztu. Izan ere, garai horretan Karl Ziegler eta bere lankideek trilalkilaluminio konposatuen sintesi zuzena lortu zuten eta olefinen polimerizazioan aplikatze hasi ziren, emaitza oso egokiekin.
Aurkikuntza horri esker lortu zuen Zieglerrek Nobel saria 1963an.

## Sintesia

Industrian alkilaluminio sinpleenak, Al$_2$R$_6$ (R = Me, Et), alkilo-kloruroak aluminio-hautsarekin erreakzionaraziz prestatzen dira bi urratsetan.
2 Al + 3 CH$_3$CH$_2$Cl → (CH$_3$CH$_2$)$_3$Al$_2$Cl$_3$
eta segidan kloruroa erreduzitu egiten da sodioa baliatuz.
(CH$_3$CH$_2$)$_3$Al$_2$Cl$_3$ + 6 Na → (CH$_3$CH$_2$)$_6$Al$_2$ + 2 Al + 6 NaCl
Allkenoek, lotura bikoitza mutur batean dutenek, aluminio-hautsarekin erreakzionatzen dute zuzenean hidrogenoaren presentzian organoaluminio konposatua emanez.
6 Al + 3 H$_2$ + 12 CH$_2$=CHR → 2 [HAl(CH$_2$CHR)$_2$]$_3$

## Erabilera

Organoaluminio konposatuak katalizatzaile gisa usatzen dira olefinen polimerizazioan, polietilenoaren sintesian esaterako.

## Erreferentziak

* ↑ (Ingelesez) Witt, M. & Roesky, H. W.. (2000). Organoaluminum chemistry at the forefront of research and development. Curr. Sci. 78 (4), 410 or..
* ↑ (Alemanez) Hallwachs, W.; Schafarik, A.. (1859). «Ueber die Verbindungen der Erdmetalle mit organischen Radicalen» Annalen der Chemie und Pharmacie 109 (2): 206–209. doi:10.1002/jlac.18591090214. (Noiz kontsultatua: 2023-02-27).
* 1 2 (Ingelesez) Ullmann's Encyclopedia of Industrial Chemistry. (1. argitaraldia) Wiley 2000-06-15 doi:10.1002/14356007.a01_543. ISBN 978-3-527-30385-4. (Noiz kontsultatua: 2023-02-27).

## Kanpo estekak

* Datuak: Q2176535
* Multimedia: Organoaluminium compounds / Q2176535
# Organoborano

Kimika organikoan organoboranoak boroa eta karbonoa konbinatzen dituzten konposatuak dira, adibidez boranoaren (BH$_3$,) deribatu alkilikoak. Erreaktibo inportanteak dira sintesi organikoan.

## Organoborano motak
### Organoborano eta hidruroak

Organoborano ohikoenek BR$_n$H$_{3−n}$ formula dute. Konposatu hauek kataliatzaileak erreaktiboak eta erreakzio-bitartekoak dira. Deribatu trialkiliko eta triarilikoak Lewisen azido ahulak dira. Hidruroek (n = 1 edo 2) dimeroak eratzeko joera dute.

### Azido eta ester borinikoak eta boronikoak

BR$_n$(OR)$_{3-n}$ egitura duten konposatueik ester boriniko (n=2) edo ester boroniko (n=1) edo borato (n=0) esaten zaie. Bestetik, azido boronikoak giltzarriak dira Suzuki erreakzio]]an.

### Organoborano aromatikoak

Konposatu aromatikoetan boroak karbono-atomoa edo heteroatomo bat ordezka dezake. Borabentzenoan CH talde bat ordezkatzen du boroak. Borolak pirrolaren antzeko egitura dueta boroak nitrogenoa ordezkatzen du.
Borepina zikloheptatrienoaren homologoa da non CH talde bat boroz ordezkatu den.

### Boriloak

Metal-boro lotura duten konposatu organometalikoek (M–BR$_2$) boriloen familia osatzen dute.

## Erreferentziak

* ↑ Elschenbroich, Christoph; Elschenbroich, Christoph. (2011). Organometallics. (3., compl. rev. and extended ed. argitaraldia) WILEY-VCH ISBN 978-3-527-29390-2. (Noiz kontsultatua: 2023-11-06).

## Kanpo estekak

* Datuak: Q421158
* Multimedia: Organoboron compounds / Q421158
# Organo bomeronasal

Organo bomeronasala edo Jacobsonen organoa zenbait ornodun tetrapodoen usaimenaren organo osagarria da. Bomer hezurrean dago, sudur eta ahoaren artean. Organoaren barruko neuronek konposatu kimiko desberdinak detektatzen ditu, normalean molekula handiak.
Sugeek bere ehizakiak usaintzeko erabiltzen dute, mingaina astinduz eta partikulak erakarriz ahosabaiko organoaren irekigunera. Zenbait ugaztunek, konposatuak organoari bidaltzeko, flehmen erreflexua deitzen den aurpegi mugimendu bereizgarri bat erabiltzen dute. Beste ugaztun batzuetan berriz, konposatu horiek erakartzeko, organo hori uzkurtzen da eta pompatu egiten du.
Organo bomeronasala duten animalia gehienek feromonak detektatzeko erabiltzen dute. Feromonaz gain, organo horrek beste konposatu batzuk antzematen dituela ematen du.
Zenbait zientzialarik gizakiengan organo hau funtzionala ez dela uste dute. Zientzialari hauek, gizaki helduengan, burmuina eta organo horren arteko loturarik ez dagoela esaten dute. Hala ere, Jacobsonen organo ez duela gaitasuna galtzen eta pertsona baten bizitza osoan zehar funtzionala dela nabarmena da.

## Kanpo estekak

* Datuak: Q336484
* Multimedia: Vomeronasal organ / Q336484
# Organo (musika)

    Artikulu hau musika tresnari buruzkoa da; beste esanahietarako, ikus «Organo».
Organoa (grezieratik όργανον, organon, "organoa, tresna, lanabesa") tekla instrumentu bat da. Soinuak luzera ezberdinetako hodietatik (milimetro gutxi batzuetatik zenbait metrora arte neur dezaketenak) airea pasaraziz sortzen dira. Haizezko musika tresna bezala sailkatua dago teklatuzko musika tresnen kategorian, baita intsuflatutako haizezko azpikategorian ere, akordeoia eta armonioarekin batera.
Erregistro edo soinu ezberdinak ditu, hauen tinbrea, soinua sortzeko mekanismo, materiala, tamaina edo formaren araberakoa izango delarik. Eskuekin jotzeko teklatu bat edo gehiagorekin jotzen da, baita oinekin jotzeko beste batekin ere, pedalez osatua dagoena. Erregistro ezberdinak, jotzailearengandik gertu dauden botoi edo palanka batzuen bidez abiarazten dira.
Organoaren hodiak ilaratan antolatuak izaten dira, neurriaren arabera; haietatik haizea igaroarazten denean soinu egiten du; haizea baliabide mekanikoz edo elektrikoz eragiten da. Organoak teklak eta pedalak ditu, eskuez eta oinez jotzen direnak, eta haizearen zuloak ireki edo ixten dituzten balbulei teklen mugimendua transmititzen dien mekanismo bat ere badu. Esan bezala, hodiak sailetan edo errejistroetan antolatuak daude, eta horiei esker soinuaren tinbrea eta indarra alda daiteke.

## Ikus, gainera

* Hammond organo
* Organo eramangarri

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q281460
* Multimedia: Pipe organs / Q281460
# Organo

Organo izenak adiera hauek ditu:
* Organo (biologia), funtzioa duten gorputzeko ehun taldea
* Organo (musika), musika tresna klabierduna

## Ikus, gainera

* Organulu
# Oxiplunboromeita

Oxiplunboromeita mineral bat da.

## Ezaugarriak

Oxiplunboromeita elementu kimiko mineralaren formula kimikoa hau da: ${\ce {Pb2Sb2O6O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Oxyplumboroméite: Mineral information, data and localities.» www.mindat.org (Noiz kontsultatua: 12-05-2019).
# Oxirrinkoko Papiroak

Oxirrinkoko Papiroak (Oxyrrinchus Papyri) arkeologoek Egiptoko Oxirrinko (egungo El-Bahnasa) hiritik gertu dagoen antzinako gune batean aurkitutako eskuizkribu talde bat da. Grezieraz eta latinez idatzitako milaka dokumentu, gutun eta lan literario daude euren artean.

## Bitxikeriak

Multi-Spectral Imaging izeneko argazki teknika bat Oxiyrhynchus 4499 papiroan aplikatu ondoren (III. mendearen amaieran edo IV. mendearen hasieran datatua dagoena eta Ashmolean Museumean dagoena), Apokalipsian adierazitako piztiaren zenbakia identifikatu zen, 616 (χις) bezala, eta ez 666 (χξς).

## Kanpo estekak

* Datuak: Q1249435
* Multimedia: Oxyrhynchus papyri / Q1249435
# Oxitono

Oxitonoa (antzinako grezieraz: ὀξύτονος, oxýtonos) azentua azken silaban duen hitza da, hala nola gorputz eta kartoi.

## Ikus, gainera

* Paroxitono
* Proparoxitono

## Kanpo estekak

* Datuak: Q2621458
# Oxirondo

Oxirondo Gipuzkoako Bergarako auzoa, Deba ibaiaren ezkerraldean (Debagoiena). Aipagarria da Ama Birjinaren eliza. 1348. urtean bildu zen ordura arte Elgetako herriari loturik egon zen Oxirondoko herria Bergarako hirira, eta udal-alor askotan luzaroan eutsi zion autonomiari. Auzi ugari izan zuten ondoko mendeetan Oxirondoko biztanleek Bergarako udal-agintariekin, eta, 1630ean, Bergaratik bereizteko ahaleginak egin zituzten. Hori lortu ez ezik, auzo arrunt bihurtu zuten Oxirondo auzi luze baten ondoren (1651).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12265403
# Oxistannomikrolita

Oxistannomikrolita mineral bat da eta microlita taldearen kidea da.

## Ezaugarriak

Oxistannomikrolita elementu kimiko mineralaren formula kimikoa hau da: ${\ce {Sn2Ta2O6O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Oxystannomicrolite: Mineral information, data and localities.» www.mindat.org (Noiz kontsultatua: 12-05-2019).
# Oxitetraziklina

Oxitetraziklina tetraziklina-taldearen espektro zabaleko antibiotikoa da, erlezaintzan klorhidrato moduan erabiltzen dutena.
Hauts kristalinoa da, uretan eta disolbatzaile organikoetan disolbagarria. %5,5eko eta %6ko kontzentrazioetan ekoizten dute. Erlauntzetan erabilitako dosia 1,2-1,25 g ingurukoa da. Kontzentrazio horri esker, antibiotikoaren jarduera lau astetan desagertzen da. Erlauntza bakoitzeko 1,4 g-tik gorako kontzentrazioetan toxikoa izan daiteke erleentzat. Jarabean, hautsean edo sendagai-pastan ematen dute.
1949an patentatu eta 1950etik aurrera saltzen dute.

## Erreferentziak

* ↑ (Ingelesez) Fischer, Janos; Ganellin, C. Robin. (2006). Analogue-based Drug Discovery. John Wiley & Sons, 489 or. ISBN 9783527607495..

## Kanpo estekak

* Datuak: Q411646
* Multimedia: Oxytetracycline / Q411646
# Oxitxorlo

Oxitxorlo silikato motako minerala da eta tourmalina taldearen kidea da.

## Ezaugarriak

Oxitxorlo silikato mineralaren formula kimikoa hau da: ${\ce {Na(Fe^{2+}2Al)Al6(Si6O18)(BO3)3(OH)3O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Oxy-schorl: Mineral information, data and localities.» www.mindat.org (Noiz kontsultatua: 12-05-2019).
# Pedro Ascencio Alquisiras (udalerria)

Pedro Ascencio Alquisiras Mexikoko udalerri bat da. Guerrero estatuan kokatua dago. 2010ean 6.978 biztanle zituen 294,64 km²ko azaleran. Herriburua [[Ixcapuzalco (Pedro Ascencio Alquisiras)|Ixcapuzalco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q12981704
* Multimedia: Pedro Ascencio Alquisiras Municipality / Q12981704
# Pedro Astigarraga

Pedro Gumersindo Eduardo Astigarraga Amezaga (Bilbo, Bizkaia, 1882ko otsailaren 18a - ibidem, 1965eko irailaren 9a) bizkaitar futbolaria izan zen, aurrelari moduan aritzen zena. Athleticeko jokalaria eta presidentea izan zen.

## Ibilbidea

| Kluba | Urtea(k) |
| Espanyol | 1903-1904 |
| Athletic | 1905-1906 |
| Athletic (lehendakari) | 1910-1911 |
| Athletic | 1914-1915 |
| Athletic (lehendakari) | 1917-1919 |

## Kanpo estekak

* Fitxa - www.athletic-club.eus
* Datuak: Q90924412
# Pedro Arrupe

Pedro Arrupe Gondra s.j. (Bilbo, Bizkaia, 1907ko azaroaren 14a – Erroma, 1991ko otsailaren 5a) Erromatar Eliza Katolikoko apaiza eta josulaguna izan zen. Jesusen Lagundiko 28. nagusia izan zen 18 urtez (1965-1983). Peter Hans Kolvenbachek ordezkatu zuen kargu horretan.
Bilboko Zazpikaleetan (Pelota kalean, Barrenkale barrenaren ondoan) jaio eta Madrilen hasi zen Medikuntza ikasten, baina 1927an bertan behera utzi eta jesuita sartu zen Loiolan. 1936an apaiztu zen Belgikan, Espainiako gobernu errepublikarrak erbesteratuta. 1954an Jesusen Lagundiko Japoniako nagusi izendatu zuten, eta 1965ean nagusi orokor. Hala ere, 1981ean buruko istripu kardiobaskularra jasan zuen, eta 1983an utzi zuen goiko kargua. 1989an El Salvadorren erail zituzten jesuitak (Askapenaren teologiaren aldekoak, tartean Ignacio Ellakuria) irmoki defendatu zituen 1977an mehatxatu zituztenetik.
Haren omenez, Pedro Arrupe zubia izena jarri zioten 2003an Deustuko Unibertsitatearen aurrean egin zuten zubiari.

## Ikus, gainera

* Bilbotar ospetsuen zerrenda

## Kanpo loturak

* (Gaztelaniaz)Pedro Arruperen biografia
* Datuak: Q452343
* Multimedia: Pedro Arrupe / Q452343
# Pedro Arteaga

Pedro Arteaga Mendiola (Ordizia, 1537 - † Lima, 1590eko abenduaren 19a) euskal epaile eta politikaria izan zen.
Sigüenzan zuzenbidea ikasi zuen. Entzule eta epaile moduan lan egin zuen. Espainia Berriko eta Peruko erregeordetzan funtzionarioa, Mexikoko eta San Marcos Unibertsitateen erretorea izan zen.

## Bibliografia

* Alberto Tauro del Pino. Enciclopedia Ilustrada del Perú. Lima: PEISA, 2001.
* Datuak: Q9057350
# Pedro Astarloa

Pedro Jose Astarloa Agirre (Durango, Bizkaia, 1751 – Bilbo, Bizkaia, 1821) fraide frantziskotar eta euskal idazlea izan zen. Pablo Pedro Astarloa hizkuntzalari ospetsuaren anaia nagusia izan zen halaber.
Urteco Domeca gustijetaraco verbaldi icasbidecuac, ceinzubetan azalduten dan Erromaco catecismua obra eman zuen argitara, bi liburukitan (Bilbo, 1816-1818). Markina aldeko bizkaieraz idatzitako lan honen mamia kristau ikasbidea da, xehe-xehe azaldua eta argitua.

## Lanak
### Erlijioa

* Urteco Domeca gustijetaraco verbaldi icasbidecuac, ceinzubetan azalduten dan Erromaco catecismua (1816, Eusebio Larunbe)
| « | Jaungoikuaren legeko zazpigarren mandamentubak galazoten daben laugarren gauzia da proximua engañetia saldu erosijetan. Ainbeste dira inoena kenzeko dagozan modubak, edo tratu okerrak, ze eztago guztijak adi erazo leikezanik, eta atan bakarrik azaldu, edo explikaduko dodaz ezaunenak, eta geijen egiten oi dirianak, jakin dagizuben norzuk egiten dabeen pekatu. Lenengo: egiten dabee pekatu salzen dabeena nastetan dabeenak beste gauzaren bategaz. Zelakuak dirian tabernari ardauari ura ezarten deutsenak; errotari edo ogigin urun, edo ogijari karia, zaija, edo beste gauzarik ezarten deutsenak: eta nastetan dabeen gauzia bada osasunian gatx egin leijana, beste pekatu mortal bat egingo dabee. | » |
| Urteko domeka gustijetarako berbaldi ikasbidekuak (II). ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Pablo Pedro Astarloa

## Kanpo loturak

* Pedro Astarloa literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12265664
# Pedro Asua

Pedro Asua Mendia (Balmaseda, 1890eko abuztuaren 30a - Candina mendia, Liendo, 1936ko abuztuaren 29a) bizkaitar apaiza eta arkitektoa izan zen.
Urduñako jesuitetan ikasi ondoren, Madrilgo Unibertsitatean arkitekto bilakatu zen. 1915ean titulua lortu et harrezkero zenbait lan egin zituen, tartean Gasteizko apaiztegian.
Espainiako Gerra Zibilean errepublikar milizianoek hil zuten eta Eliza Katolikoak martiritzat hartu zuen. 2014ko urtarrilaren 27an dohatsu bilakatu zen.

## Arkitektura lanak

* San Kristobal eliza, Gasteiz

## Erreferentziak

* ↑ Auñamendi Eusko Entziklopedia. Pedro Asúa y Mendia. .
* ↑ «El Papa Francisco hace beato a Pedro Asúa, creador del Seminario de Vitoria» El Correo 2014-01-27.
* Datuak: Q18424194
* Multimedia: Pedro Asúa Mendía / Q18424194
# Pedro Aurtenetxe

Pedro Aurtenetxe Viñegra (Bilbo, 1933ko uztailaren 3a - Laukiz, 2016ko uztailaren 13a) bizkaitar enpresaburu eta Athletic Clubeko presidentea izan zen 1982ko ekainaren 21etik 1990eko maiatzaren 17ra arte. Bere agintaldian klubak azken Liga eta Kopa irabazi zituen eta Ibaigane egoitza erosi zuen.
Aurman bere agentziaren bitartez, EAJren lehen logoa sortu zuen.

## Erreferentziak

* ↑ (Gaztelaniaz) «Fallece Pedro Aurtenetxe, el presidente inolvidable del Athletic» Deia 2016/07/14.
* Datuak: Q60197161
# Pedro Avelino

Pedro Avelino Brasilgo udalerri bat da, Rio Grande do Norte estatuan kokatua. 6.242 biztanle ditu 952,754 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1786870
* Multimedia: Pedro Avelino / Q1786870
# Pentre Halkyn

Pentre Halkyn, galesez: Pentre Helygain, Galesko iparraldeko udalerri txiki bat da, Flintshire konderrian dagoena. Holywell udalerritik 3 milia ingurura dago, A55 autobidearen 32. irteeran.

## Kanpo estekak

* Datuak: Q7165291
* Multimedia: Pentre Halkyn / Q7165291
# Pentoxifilina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pentoxifilina edo oxpentifilina gaixotasun baskular periferikoaren gihar-mina tratatzeko erabiltzen duten xantinaren deribatua da. Sarkoidosirako ere erabili dute baina ez da erabilgarria izan.

## Erreferentziak

* ↑ (Gaztelaniaz) Capítulo 232. Enfermedades vasculares de las extremidades. in: Harrison Principios de Medicina Interna. (16. argitaraldia) McGraw-Hill.

## Kanpo estekak

* Datuak: Q416331
* Multimedia: Pentoxifylline / Q416331
# Pentre Gwynfryn

Pentre Gwynfryn, Galesko udalerria da, Gwynedd konderrian dagoena.

## Kanpo estekak

* Datuak: Q7165289
* Multimedia: Pentre Gwynfryn / Q7165289
# Pentre Berw

Pentre Berw, Galesko udalerri txiki bat da, Anglesey uhartean. Llangefni udalerritik 3,2 kilometro hegoaldera dago.

## Kanpo estekak

* Datuak: Q7165286
* Multimedia: Pentre Berw / Q7165286
# Pentre Bychan

Pentre Bychan, Galesko iparraldeko udalerri bat da, Wrexham konderrian dagoena. Rhostyllen eta Johnstown udalerrien artean dago, Esclusham komunitatean.

## Kanpo estekak

* Datuak: Q7165288
* Multimedia: Pentre Bychan / Q7165288
# Pentre Dwr

Pentre Dwr edota Pentre-dwr, Galesko Swansea hiri eta konderriko udalerri bat da, Bonymaen komunitatean dago.

## Kanpo estekak

* Datuak: Q7165285
# Pentre Ifan

Pentre Ifan Galesko Pembrokeshire konderrian dagoen Nevern udalerriko herria edo parrokia da. Bertan Galesen hobekien kontserbaturiko eta neurriz handiena den neolitiko aroko trikuharria dago.

## Iruditegia

* Atariaren ikuspegia
* Ustezko berreraiketa
* Argibide taula

## Kanpo estekak

* Pentre Ifan eta inguruetako argazkiak ikusgai (Ingelesez)
* Pentre Ifaneko trikuharriari buruzko argibidea (Ingelesez)
* Pentre Ifaneko trikuharriari buruzko argibidea Galezko Biltzar Nazionalaren webgunean (Ingelesez) (Galeseraz)
* Datuak: Q1738425
* Multimedia: Pentre Ifan / Q1738425
# Pentraeth

Pentraeth, Galesko udalerri bat da, Anglesey uhartean. 2011ko erroldaren arabera 1.178 biztanle zituen.

## Kanpo estekak

* Datuak: Q2278993
* Multimedia: Pentraeth / Q2278993
# Pentre Broughton

Pentre Broughton, Galesko iparraldeko udalerri txiki bat da, Wrexham konderrian dagoena. Moss eta Brynteg udalerrien alboan dago.

## Kanpo estekak

* Datuak: Q7165284
# Pentre

Pentre, Galesko udalerri eta komunitate bat da, Rhondda Cynon Taf konderrian.

## Kanpo estekak

* Datuak: Q7165282
* Multimedia: Pentre / Q7165282
# Pablo Gómez

Pablo Gómez edo Pablo Gomez izan daiteke:
* Pablo Gómez Álvarez, mexikar politikaria;
* Pablo Hernán Gómez, argentinar futbolaria;
* Pablo Gómez Ortiz de Guzmán, gasteiztar futbolaria.
# Pablo Gurpide

Pablo Gurpide Beope (Otsagabia, 1898ko urtarrilaren 25a - Bilbo, 1968ko azaroaren 18) euskal apezpikua izan zen, Bilboko elizbarrutiaren bigarren apezpikua izan zena. Karlistatzat zuen bere burua.

## Biografia

1923ko irailaren 23an presbitero ordenatu zuten.
1951ko irailaren 23an Sigüenzako apezpiku ordenatu zuten. 1955eko abenduaren 19an, Bilboko elizbarrutiaren apezpiku bihurtu zen Casimiro Morcillo ordezkatuz.
Francoren diktaduran, bizitzako azken hilabeteetan, Derion entzierroa egiten zebilen Gogor taldeko elizjendearen kontra borrokatu zen eta etenaldian ezarri zituen a divinis.

## Erreferentziak

* ↑ Lezaun, Jesús.. (1996). La Iglesia en Euskal Herria. Orain S.A ISBN 84-89077-57-6. PMC 37150970. (Noiz kontsultatua: 2021-07-21).

## Kanpo estekak

* www.catholic-hierarchy.org
* Datuak: Q6056067
# Pablo Hermoso de Mendoza

Pablo Hermoso de Mendoza (Lizarra, 1966ko apirilaren 11) euskal burtzikaria da, egun zaldizko toreatzailetzat hartua.

## Biografia

Gaztetan zaldiketari ekin zion. Nerabea zela, familiarekin Logroñora bizitzera joan zen eta hango plazan João Moura eta Álvaro Domecq burtzikariak ikusi eta zaldizko toreatzaile bihurtzea erabaki zuen. Erabakia ez zen erraza izan, herrian mota horretako zezenketak ohikoak ez zirelako.
Hala ere lortu eta alternatiba Tafallan 1989ko abuztuaren 18an izan zuen. Madrilgo Las Ventas zezen plazan lehendabizikoz 1995eko maiatzaren 20an ari izan zen.
1994an Miren Tardienta Araizekin ezkondu zen eta hiru seme-alaba ditu.

## Kanpo estekak

* Webgune ofiziala
* Datuak: Q428498
* Multimedia: Pablo Hermoso de Mendoza / Q428498
# Pablo Granados

Pablo Granados, (Rosario, Argentina, 1965eko irailaren 11 - ) aktore, musikagile eta umorista argentinarra da, Raul Granados kazetari eta telebista aurkezlearen semea.
1992an bere lehenengo diskoa kaleratu zuen, hurrengoak 1993an eta 1999an kaleratu zituen. 2000an Luna Salvaje telesaioaren doinua egin zuen-
1993an telebistan antzezten hasi zen Videomatch telesaioan Freddy Villareal eta Pachu Peña aktoreekin. 2003an La peluqueria de los Mateos telesaioan antzeztu zuen.
2007an Fuera de foco, ¿Sabes más que un chico de 5 grado? eta La chica FX 2 programak aurkeztu zituen.

## Lanak
### Telebistan

* Videomatch - Telefe
* La peluqueria de los Mateos (2003) - Canal 9
* No hay dos sin 3 (2004-2005) - Canal 9
* Cantando por un sueño (2006) - Canal 13
* Fuera de foco (2007) - América
* ¿Sabes más que un chico de 5 grado? (2007) - América
* La chica FX 2 (2007) - FX
* Lo mejor y lo peor (2008) - América

### Zinean

* Bañeros III, todopoderosos

## Kanpo loturak

* (Ingelesez) Pablo Granadosen profila IMDBn
* Datuak: Q9053974